text: छत्तीसगढ़ के पूर्व मुख्यमंत्री अजीत जोगी ने कहा, “मैंने कांग्रेस छोड़ दी है और विधानसभा चुनावों में पार्टी के खिलाफ प्रचार भी करुंगा लेकिन, गांधी परिवार जिन्होंने हमेशा ही मुझे प्यार किया उनके खिलाफ एक शब्द नहीं कहूंगा।” यही नहीं जोगी ने ये भी कहा कि, “कांग्रेस के पास राज्य में न तो कोई चेहरा है और न ही कोई संगठन। न ही इसके पास कोई नेता है। ये पार्टी बेकार हो चुकी है। “इससे अजीत जोगी ने एक तरफ कांग्रेस पर मीठा वार किया है दूसरी तरफ उन्होंने ये भी बता दिया कि वर्तमान समय में छत्तीसगढ़ में कांग्रेस कहां खड़ी है। वैसे छत्तीसगढ़ के विधानसभा चुनाव में अजीत जोगी की पार्टी का महत्व क्या है? और कैसे आगामी विधान सभा चुनाव में वो बड़ा बदलाव ला सकते हैं?